Kauno rajono savivaldybės viešoji biblioteka

Kauno rajono savivaldybės viešoji biblioteka – pagrindinė biblioteka Kauno rajono savivaldybėje. Veikia Garliavoje, Vytauto g. 21, į pietus nuo Garliavos bažnyčios.

Istorija 

1951 m. Kaune A. Šiaučiūnaitės g. 22 įsteigta Vilijampolės rajono biblioteka tapo pagrindu tolesnei jau Kauno rajono bibliotekos raidai. 1955 m. sujungus Panemunės rajoną su Vilijampolės rajonu įkurtas Kauno rajonas. Taip Vilijampolės rajoninė biblioteka tapo Kauno rajonine biblioteka, jai perduotos ir Panemunės rajono bibliotekos. Šie metai laikomi Kauno rajono bibliotekos įkūrimo data.

1955 m. Kauno rajone iš viso buvo 34 ar 48 bibliotekos. 1961 m. biblioteka perkelta į Garliavą, čia 1965 m. įsteigta rajoninė vaikų biblioteka. 1975 m. rajone veikė 65 bibliotekos. Kauno rajono bibliotekos suaugusiųjų abonementas, skaitykla, bibliografijos skyrius veikė dviejuose pastatuose adresu P. Cvirkos g. 74 (dabar Vytauto g. 21). 1976 m. įvykdžius respublikinę bibliotekų centralizaciją, biblioteka pavadinta Kauno rajono centrine biblioteka.

1986 m. pastatytas naujas, dabartinis pastatas. 1996 m. biblioteka pavadinta Kauno rajono savivaldybės viešąja biblioteka, jai priklausė 35 miestelių ir kaimų bibliotekos. 2005–2012 m. biblioteka buvo renovuota.

Filialai 

2022 m. balandį bibliotekai priklausė 30 filialų.

XXI a. pradžioje uždaryti filialai:

Šaltiniai

Nuorodos 
 Bibliotekos svetainė

Garliava
Kauno rajono savivaldybė
Lietuvos savivaldybių bibliotekos